พอดี วันที่16ประจำเดือนมาเเล้วค่ะ เเล้วไปมีเพศสัมพัน กับแฟนวันที่27 เเต่ใสถุง ตลอด เเล้วประจำเดือนมาวันที่28อีกค่ะ จะเป็นอะไรมั่ยค่ะ
สวัสดีค่ะ หากประจำเดือนมาวันที่ 16 ส.ค. แล้ววันที่ 28 ส.ค. ได้มีเลือดออกมาอีก ถือว่ามีระยะห่างระหว่างรอบประจำเดือนที่สั้นกว่าปกติ เลือดที่ออก จึงอาจไม่ใช่เลือดประจำเดือน โดยอาจเป็น1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย3. หากก่อนหน้าวันที่ 27 ส.ค. ได้มีเพศสัมพันธ์มาก่อน ก็เป็นเลือดของการตั้งครรภ์ได้ เช่น เลือดล้างหน้าเด็ก แท้งคุมกคาม เป็นต้น ทั้งนี้ เลือดที่ออกในวันที่ 16 ส.ค. อาจไม่ใช่เลือดประจำเดือนก็ได้4.โรคของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติหากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน หรือมีปวดท้องน้อย ก็ควรไปพบสูติ-แพทย์เพื่อตรวจหาสาเหตุค่ะ และหากก่อนหน้าวันที่ 27 ส.ค. ได้มีเพศสัมพันธ์มาก่อน ก็ควรตรวจหาการตั้งครรภ์ดูด้วยค่ะ